ብሔሮች ብሔረሰቦችና ሕዝቦች በዓል በተፎካካሪ ፓርቲ መሪዎች ዓይን

በአዲስ አበባ ከተማ ከቀናት በፊት በትምህርት ቤቶች፣ በክፍለ ከተሞችና በተለያዩ አደረጃጀቶች «በብዝሃነት የደመቀ ኢትዮጵያዊ አንድነት» በሚል መሪ ቃል 13ኛው የብሔሮች ብሔረሰቦችና ህዝቦች በዓል በተለያዩ ዝግጅቶች እየተከበረ ነበር። የኢ.ፌ.ዴ.ሪ ህገ መንግሥት የፀደቀበትን ቀን ተከትሎ ህዳር 29 ቀን በየዓመቱ በሚከበረው የብሔሮች ብሔረሰቦችና ህዝቦች በዓል ላይ ተፎካካሪ የፖለቲካ ፓርቲዎች ስለነበራቸው ሚና እና ስለበዓሉ ያላቸውን ስሜት ያነጋገርናቸው አንዳንድ ተፎካካሪ የፖለቲካ ፓርቲ መሪዎች በበዓሉ አስፈላጊነት ላይ ቢስማሙም ዓላማውን የሳተ ነው ይላሉ።